เรื่องร้องเรียน: สนามฟุตบอลในซอยลาดพร้าว 91 CS Sport ยังคงเล่นและมีเสียงดังรบกวนในวันธรรมดาก็ช่วงเวลาเย็นถึงดึกดื่น วันหยุดก็ตั้งแต่เช้าถึงค่ำมืด  ทั้งเสียงคนเล่นฟุตบอล เสียงเชียร์ เสียงพากย์ผ่านไมโครโฟน ดังรบกวนเวลาพักผ่อน ทั้งวันธรรมดา และวันหยุดตลอดวัน  แจ้งเขตวังทองหลางหลายครั้งแล้ว ก็ไม่ได้รับการแก้ไข เขตบอกว่าจะให้หยุดกิจการตั้งแต่เมษายน ก็ยังเห็นเปิดทุกวัน  บอกจะปรับ ก็ไม่ได้ปรับ  บอกจะดำเนินคดี ก็ยังเห็นเค้าเปิดกิจการทุกวัน  จึงขอถามอีกครั้งว่า  1. เหตุใดเขตถึงออกใบอนุญาตให้ก่อสร้างสนามฟุตบอลในเขตที่อยู่อาศัย  2. เหตุใดเขตถึงปล่อยให้เล่นกีฬา ส่งเสียงเชียร์ และใช้เครื่องขยายเสียงได้ทุกวัน ทุกเวลา จนสี่ทุ่ม-เที่ยงคืนก็มี รบกวนเวลานอนและพักผ่อน  3. เหตุใดแจ้งเหตุเดือดร้อนรำคาญ แล้วเขตไม่ดำเนินการแก้ไข หรือให้ผู้ประกอบการระงับ และยกเลิกใบอนุญาตไม่ว่าจะชั่วคราวหรือถาวร  4. เขตจะดำเนินการอย่างไรต่อไป หรือจะต้องให้ผู้อยู่อาศัยในซอยใกล้เคียงร้องเรียนและแจ้งความว่าเขตละเว้นการปฏิบัติหน้าที่ตามประมวลกฎหมายอาญา และฟ้องคดีปกครองจากการออกคำสั่ง/ใบอนุญาตโดยไม่ชอบ ละเลยต่อหน้าที่ที่กฎหมายกำหนดในการแก้ไขปัญหาความเดือดร้อน และละเมิดเนื่องจากการออกคำสั่งโดยไม่ชอบและจากการละเลยต่อหน้าที่หรือปฏิบัติหน้าที่ล่าช้า  เนื่องจากเหตุยังคงมีอยู่ทุกวัน และไม่ได้รับการแก้ไขปัญหาใดๆ ทำให้ประชาชนในบริเวณใกล้เคียงได้รับความเดือดร้อนรำคาญ และมีผลกระทบต่อสุขภาพ  ขอให้เพื่อนชัชชาติช่วยติดตามและดำเนินการด้วยค่ะ ขอบคุณค่ะ
การดำเนินการของเจ้าหน้าที่: ฝ่ายสิ่งแวดล้อมฯ ส่งฝ่ายเทศกิจดำเนินคดีฝ่าฝืนคำสั่งหยุดเหตุรำคาญ
ความเห็นของผู้แจ้ง: ฝ่ายเทศกิจดำเนินการอย่างไรบ้างคะ หนังสือ ตั้งแต่ 2 พค. จนถึงวันที่แจ้งปัญหา ก็เป็นระยะเวลาเกือบ 1 เดือนแล้ว ก็ยังเห็นเล่นและเสียงดังทุกวันเลยค่ะ
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร